දෙවිනුවරින් ආරම්භ කර වැලිගම දක්වා ගමන් කරමින් තිබූ රනිල් විරෝධී පාගමනට ඉකුත් පස් වැනිදා දහවල් මාතර නගර සභාව ඉදිරිපිටදී පහරදීම සම්බන්ධ තවත් පිරිස් සොයා පොලිස් පරීක්ෂණ ආරම්භ කර ඇති අතර ඇතැම් පුද්ගලයන් ප්‍රදේශය අතහැර පලාගොස් ඇතැයි පොලීසිය පවසයි.සිද්ධියට සෘජු ලෙසම සම්බණ්ධ පිරිස් අත්අඩංගුවට ගැණීමට හා සිද්ධිය පිළිබද සොයා බැලීමට පරීක්ෂණ කඩායම් දහයක් යොදවා ඇති අතර පරීක්ෂණ කණ්ඩායම් වැදගත් තොරතුරු රැසක් මේ වනවිට සොයාගෙන ඇතැයි පොලීසිය පවසයි.එයට අමතරව සිද්ධිය සම්බණ්ධයෙන් පරීක්ෂා කිරීම සදහා පොලිස්පති වරයා විසින් පත්කළ නියෝජ්‍ය පොලිස්පති ගාමිණී නවරත්න මහතාගේ නායකත්වයෙන් යුතු විශේෂ පොලිස් කණ්ඩායම පෙරේදා(07) දින සිද්ධියවූ ස්ථානයට ගොස් කඩ හිමියන්,වෙළෙන්දන් හා ත්‍රීරෝධ රථ රියදුරන් ඇතුළු පුද්ගලයන්‍ගෙන්ද තොරතුරු සටහන් කර ගෙන ඇතැයි පොලිස් ආරංචි මාර්ග පවසයි.මෙයට පෙර අත්අඩංගුවට ගෙන රක්ෂිත බණ්ධනාගාර ගත කර සිටින සැකරුවන් විසිපස්දෙනා ලබන දාහතර වැනිදා හදුනා ගැණීමේ පෙරෙට්ටුවකට තැබීමට නියමිතය..